(جلگہیں شہر تئ ایکوی)
(ندر پہ عطا شاد ءَ)
مان رشان انت چو گرکے شفیں بانڈو ءَ مان رشیت
جلگہیں شہر تئ 
ایکوی
داں بکو
داں کئے ءَ
کئے گوں دیوالیں ڈیلاں ایذا پدھر ایں
بازی انت دروشمانی کہ بے دروشم انت
جلگہیں شہر تئ
ایکوی
بیڑ ترینغیں ناں من ءَ
ایک و یکاں دہ تاں سیمسر ءَ من رساں
من کئے آں
تہ کئے ءِ
کلیں گوناف تاوان و دروشم زذغ
من درآمد ایذا
جلگہیں شہر تئ
ایکوی ءَ کہ داثیں من ءَ بھانکرے
چو دلی سنگتے
گوانک دگاں کفیت
گوانکے آں
ایک و یکاں دہ تاں سیمسر ءَ من رساں
بیت کسے کہ پجھہ بیاری من ءَ
کس نہ انت کس نہ انت بس میاری من آں
صادق مری